Video Cantina unui liceu din Timişoara, închisă de ANPC. Inspectorii au găsit excremente de şoareci în farfurii şi alimente expirate
Cantina Liceului Tehnologic de Silvicultură şi Agricultură "Casa Verde" din Timişoara a fost închisă, după ce inspectorii de la Protecţia Consumatorilor au găsit vase cu excremente de şoareci, cât şi alimente expirate care urmau să ajungă la elevi.
- Cine este medicul pe care coaliţia PSD-PNL îl trimite în lupta pentru Capitală. DETALII la Observator 19:00, la Antena 1
- Medicul Cătălin Cîrstoiu este candidatul comun al PSD-PNL la Primăria Capitalei. Deciziile luate în ședința Coaliției - surse
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
"Au fost identificate materii prime cu data limita de consum depăşită (expirate), stare termică schimbată; agregate frig neigienizate, cu depuneri de gheaţă, şi materii prime fără ambalaje originale şi fără elemente de identificare. Nu se monitorizează temperatura la spaţiile frig, tavan şi pereţi cu exfoliere de zugrăveală ca urmare a infiltraţiilor; excremente de rozătoare în blocul alimentar; cuptoare şi vesele neigenizate corespunzător şi strat de grăsime arsă. În spaţiul de depozitare vesela avea excremente de rozătoare, iar în lista meniu nu se menţionează produsele cu potenţial alergen", a transmis Mihai Alin Gubandru, comisar şef al Comisariatului Regional pentru Protecţia Consumatorilor (CRPC) Vest.
În urma controlului a fost dată o amendă de 15.000 de lei şi un avertisment.
"Au fost dispuse următoarele măsuri complementare: oprirea temporară a prestării serviciilor până la remedierea deficienţelor constatate - cantina; oprirea definitivă de la comercializare a produselor neconforme", a precizat Gubandru.